11.09.2022
Аҧсны Ахада Аслан Бжьаниеи Адыгеиа Ареспублика Ахада Мураҭ Кәумпилови Аҧсны Аџьынџьтәылатә еибашьраҟны иҭахаз хатәгәагәаҧхаралатәи аибашьцәа ҳаҭырла иргәаладыршәеит.
Аҧсны Ахада Аслан Бжьаниа Адыгеиа Ареспублика даҭааит Аиааиреи Аҧсны Аҳәынҭқарра Ахьыҧшымреи рымш азгәаҭара аламҭалаз.
Аҳәынҭқарра Ахада абарҭ амшқәа рзы хатәгәаҧхаралатәи аибашьцәеи Аҧсны Аџьынџьтәылатә еибашьраҟны иҭахаз рҭаацәеи дырҧылоит.
Иара убас аҳәынҭқарра Ахада аҩадакавказтәи ареспубликақәа аҧҵоижьҭеи 100 шықәса аҵра инамаданы, аиашьаратә республикақәа дырҭаауеит.